কলিয়াবৰৰ কৃষি বিভাগৰ কাৰ্যালয়ত ভয়ংকৰ বীজ কেলেংকাৰি সংঘটিত হোৱাৰ এক ঘটনা বৃহস্পতিবাৰে পোহৰলৈ অহাত সচেতন লোক তথা কৃষকৰ মাজত ব্যাপক প্ৰতিক্ৰিয়াৰ সৃষ্টি হৈছে।
জানিব পৰা মতে বৃহস্পতিবাৰে কলিয়াবৰ মহকুমা কৃষি বিষয়াৰ কাৰ্যালয়ৰ সন্মূখত স্থানীয় ৰাইজে কেইবা বস্তাভৰ্তি এখন টেম্প' জব্দ কৰি কলিয়াবৰ আৰক্ষীক খবৰ দিয়াত ঘটনাৰ ৰহস্য ফাদিল হয়।
টেম্প'খনত ১৫ কুইণ্টল মাটিমাহ আৰু মগুমাহৰ বীজভৰ্তি কেইবাটাও বস্তা কলিয়াবৰ আৰক্ষীয়ে উদ্ধাৰ কৰে আৰু বাহন খন জব্দ কৰি কলিয়াবৰ আৰক্ষী চকীলৈ লৈ আহে। ঘটনা সন্দৰ্ভত সম্প্ৰতি তদন্ত অব্যাহত ৰাখিছে।
নীতি বহিৰ্ভূতভাৱে AS 02 BC 1905 নম্বৰ টেম্প'খনে এই বুজন পৰিমাণৰ বীজৰ সৰবৰাহৰ অভিযোগ উত্থাপন কৰিছে স্থানীয় ৰাইজে।
টেম্প'খনৰ জৰিয়তে মাহৰ বীজখিনি কলিয়াবৰ মহকুমা কৃষি বিষয়াৰ কাৰ্যালয়ৰ পৰা ৰূপহীহাটলৈ সৰবৰাহৰ চেষ্টা কৰিছিল। তদুপৰি চালকৰ হাতত নাছিল কোনো বিভাগীয় নথি-পত্ৰ। সেয়ে স্থানীয় ৰাইজৰ সন্দেহ ওপজাত কলিয়াবৰ আৰক্ষীৰ সহায়ত বাহনখন জব্দ কৰাৰ লগতে চালকজনক আটক কৰিবলৈ সক্ষম হয়।
আনহাতে এই ভয়ংকৰ বীজ কেলেংকাৰিত কৃষি বিভাগৰ বিষয়া জড়িত থকাৰো অভিযোগ আনিছে কলিয়াবৰৰ স্থানীয় ৰাইজে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
